Diari Oficial de la Generalitat Valenciana


Sumari del DOGV 9610, del 05-06-2023 (2023/6149)

Extracte de la Resolució de 30 de maig de 2023, del president de l'Institut Valencià de Competitivitat Empresarial (IVACE), per la qual es convoquen les beques IVACE Exterior 2023 en matèries relacionades amb la internacionalització de les empreses dirigides a persones amb titulació universitària, i es convoca a les entitats de destinació col·laboradores en el seu desenvolupament, susceptible de ser cofinanciada per la Unió Europea mitjançant del Fons Social Europeu Plus (FSE+).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9610

Data del DOGV
:   05-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6149


Data del document
:   30-05-2023

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

Extracte de la Resolució de 30 de maig de 2023, del president de l'Institut Valencià de Competitivitat Empresarial (IVACE), per la qual es convoquen les beques IVACE Exterior 2023 en matèries relacionades amb la internacionalització de les empreses dirigides a persones amb titulació universitària, i es convoca a les entitats de destinació col·laboradores en el seu desenvolupament, susceptible de ser cofinanciada per la Unió Europea mitjançant del Fons Social Europeu Plus (FSE+). [2023/6149]  
BDNS (identif.): 700017.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700017)  
  
i en la pàgina web del IVACE:  
http://www.ivace.es  
  
Primer. Persones beneficiàries  
Persones físiques menors de trenta anys, nacionals d'un estat membre de la Unió Europea i haver nascut en la Comunitat Valenciana o comptar amb empadronament en la Comunitat Valenciana des d'almenys dotze mesos abans de la data de publicació de l'extracte de la convocatòria en el DOGV, en possessió d'una titulació universitària de grau superior, amb coneixement suficient parlat i escrit de l'idioma anglés, així com d'alguna de les llengües de la Comunitat Valenciana en cas que no posseïsquen la nacionalitat espanyola, que no hagen gaudit de beques anteriors relacionades amb la internacionalització de l'empresa, no tinguen limitació alguna incompatible amb el desenvolupament funcional o geogràfic de la beca, no tinguen antecedents penals, es troben al corrent de les seues obligacions fiscals i amb la Seguretat Social i no incórreguen en cap de les causes de prohibició per a ser beneficiari de l'article 13.2 de la Llei 38/2003, de 17 de novembre, general de subvencions.  
  
Segon. Finalitat  
Dotar a les empreses i entitats de la Comunitat Valenciana de personal qualificat i especialitzat en comerç exterior mitjançant la formació i especialització professional de joves amb titulació universitària, així com mitjançant la realització de pràctiques sobre els diferents aspectes que afecten al procés d'internacionalització de les empreses valencianes.  
  
Tercer. Bases reguladores  
Ordre 16/2016, de 12 de setembre, de 2016, de la Conselleria d'Economia Sostenible, Sectors Productius, Comerç i Treball, sobre concessió de beques per l'Institut Valencià de Competitivitat Empresarial (IVACE) en matèria d'internacionalització, publicada en DOGV número 7878, de 21 de setembre de 2016, i les seues modificacions posteriors.  
  
Quart. Dotació pressupostària  
Amb amb càrrec al pressupost de l'IVACE per als exercicis 2023 i 2024, dins de la línia pressupostària S8029000 -Formació dirigida a l'especialització professional en internacionalització-, per un import de 2.121.000 euros amb càrrec al capítol VII i de 156.000 euros amb càrrec al capítol II. Aquesta línia és susceptible de ser finançada per la Unió Europea a través del Programa operatiu del Fons Social Europeu Plus (FSE+); addicionalment, i també amb càrrec a la línia S8029000, encara que en aquest cas amb finançament exclusiu de la Generalitat, una dotació de 72.500 euros per a la borsa d'incorporació a destinació i retorn de les persones becades. Aquestes dotacions pressupostàries estan condicionades a l'aprovació de la Llei de pressupostos de la Generalitat per a 2024. La dotació pressupostària en 2023 és de 4.500 euros amb càrrec al capítol II, sent en 2024 de 151.500 euros amb càrrec al capítol II i de 2.121.000 euros amb càrrec al capítol VII i 72.500 euros amb càrrec al capítol VII.  
  
Cinqué. Termini i forma de presentació de sol·licituds  
El termini per a la presentació de les sol·licituds començarà a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i finalitzarà el 31 de juliol de 2023.  
L'imprès de sol·licitud i la documentació complementària que haja d'acompanyar-la relacionada en la convocatòria haurà de presentar-se de manera electrònica a través de la web d'IVACE, dins de l'apartat «Ajudes/Beques». Per a això hauran de comptar amb certificat electrònic suportat pel sistema Clau.  
  
Sisé. Altres dades  
- Nombre de beques: setanta.  
- Durada de la beca: tindrà una durada màxima de dotze mesos.  
- Cada beca comptarà amb una dotació dineraria fixa de 13.980,96 euros bruts anuals, una dotació dineraria variable en funció de la destinació assignada i una borsa de viatge a fi que la persona becada puga desplaçar-se a la destinació corresponent, així com un segur d'accident i malaltia, els imports de les taxes de visat i de les vacunes necessàries per a la permanència de la destinació, si escau.  
- Presentació de sol·licituds de manera electrònica a través de la web d'IVACE, dins de l'apartat «Ajudes/Beques». Per a això hauran de comptar amb certificat electrònic suportat pel sistema Clau.  
- Instrucció i avaluació de sol·licituds: les beques es concediran sota el règim de concurrència competitiva després de la valoració dels mèrits i la realització de les proves d'idiomes i entrevista personal conformement al que es disposa en la resolució de convocatòria i en les bases aprovades per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball.  
- El termini màxim per a resoldre i notificar la resolució serà de sis mesos a comptar des de la publicació de l'extracte de la convocatòria en el Diari Oficial de la Generalitat Valenciana.  
- La resolució de concessió i/o denegació posarà fi a la via administrativa i contra ella podrà interposar-se recurs potestatiu de reposició en el termini d'un mes comptat des de l'endemà de la recepció de la seua notificació, o recurs contenciós administratiu en el termini de dos mesos davant el jutjat del contenciós-administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de maig de 2023. El president de l'IVACE: Rafael Climent González.